EkBass/fiwiki-20250220-pages-articles huggingface dataset:
The Squadronaires

The Squadronaires on vuonna 1939 perustettu englantilainen jazzyhtye. == Historia == Vuonna 1939 Britannian Kuninkaalliset Ilmavoimat päättivät nostaa joukkojen moraalia viihteellä ja musiikilla. The Squadronaires oli yksi perustetuista yhtyeistä. Se koostui joistakin ajan parhaimmista muusikoista. The Squadronairesista tuli erittäin suosittu jazzyhtye ja se oli todennäköisesti parhaiten tunnettu sen ajan englantilainen sotilastanssiyhtye. Kuuluisia hittejä olivat: "There's Something in the Air" ja "South Rampart Street Parade." The Squadronaires soitti tanssiaisissa ja konserteissa sotilashuoltohenkilökunnalle ja myös esiintyi BBC:n lähetyksissä sekä levytti Decca-levy-yhtiön sopimuksen alla. Orkesterin ensimmäinen esiintyminen radiossa ja televisiossa oli tammikuussa 1941. D-Dayn jälkeen yhtye meni viihdyttämään huoltohenkilöstöä Euroopan luoteisrintamalle, mutta joutuivat palaamaan Englantiin sotaoperaatioiden vuoksi. Demobilisaation jälkeen yhtyeen jäsenet perustivat samannimisen siviiliyhtyeen. Ronnie Aldrich oli toiminut sovittajana ja pianistina, mutta vuonna 1950 hän otti bändinjohtajan paikan ja yhtyettä kutsuttiin sen jälkeen nimellä Ronnie Aldrich and The Squadronaires. Keikkavuosi 1951 oli kiireisin periodi toiminnalle, jota bändi oli koskaan kokenut. Vuonna 1952, The Squadronaires alkoi varaamaan kesäksi säännöllisesti The Palace Ballroomia Douglasissa, Mansaarella, mikä jatkui vuoteen 1963 saakka. He soittivat Ballroomissa kaikkina päivinä, paitsi sunnuntaisin, jolloin he soittivat konsertteja Palace Theatressa. Vokalisti Peter Mortonin johtama bändin riisuttu versio (vähemmän muusikoita paikalla) ilmestyi joka iltapäivä Palace Gardensiin. A cut-down version of the band led by vocalist Peter Morton appeared every afternoon in the Palace Gardens. The Squadronaires jatkoi työtä Ronnie Aldrichin johtamana vuoteen 1964 saakka. == Paluu == Vuonna 1985 uusi iso Big band-orkesteri perustettiin nimellä "The Royal Air Force Squadronaires." == Jäsenet == *johtaja: Jimmy Miller (1939-1950) Ei siirtynyt siviilibändiin, koska ei halunnut luopua sotilasurastaan. *manageri: Arthur Maden *trumpetti: Tommy McQuater, Archie Craig, Clinton French *pasuuna: George Chisholm, Eric Breeze *saksofoni: Tommy Bradbury, Harry Lewis, Jimmy Durrant, Andy McDevitt, Cliff Townshend (The Whon kitaristi Pete Townshendin isä) *piano: Ronnie Aldrich *kitara: Sid Colin *kontrabasso: Arthur Maden *rummut: Jock Cummings *laulu: Jimmy Miller, Joan Regan, Suzy Miller, Jackie Lee, Joan Baxter, Peter Morton, Ken Kirkham. Sodan jälkeen, Jimmy Watson korvasi Clinton "Froggy" Frenchin trumpetistina ja and Monty Levy korvasi Harry Lewisin alttosaksofonistina. == Lähteet == * http://www.maybole.org/notables/mcquater/squadronaires.htm === Viitteet === == Aiheesta muualla == * http://www.usoproductions.co.uk/ * http://www.britishpathe.com/video/squadronaires-band Luokka:Brittiläiset jazzyhtyeet
Kylmä maailma

__NOTOC__ Kylmä maailma on Suomen ensimmäisen Voice of Finland -ohjelmaformaatista julkisuuteen tulleen Mikko Herrasen ensimmäinen studioalbumi. Se on julkaistu vuonna 2012 levymerkillä Johanna Kustannus.http://www.discogs.com/Mikko-Herranen- Kylm%C3%A4-Maailma/release/3785681 Albumi debytoi Suomen virallisen listan sijalla 6. == Kappaleet == # # # # # # # # # # # # == Kokoonpano == * Mikko Herranen – laulu, kitara, basso, rummut * Michael Monroe – huuliharppu (kappale 10), saksofoni (kappale 3) * Satu Ylönen – sello * Saana Kähkönen – viulu ;Muut * Kalle Pyyhtinen – kansikuva * Svante Forsbäck – masterointi * Terhi Ylimäinen – kuvat * Johanna Herranen – sanoitus (kappaleet 1 ja 10) * Aleksander Kuosa – rumpuäänitykset * Teemu Ruokonen – rumpuäänitykset == Arvostelut == * Imperiumi.net: Imperiumi.net * Inferno: positiivinenInferno * Rumba: Rumba * Soundi: Soundi ==Lähteet== == Aiheesta muualla == * Kylmä maailma discogs.com -sivustolla Luokka:Vuoden 2012 esikoisalbumit Luokka:Suomalaiset hard rock -albumit Luokka:Suomalaiset metallialbumit
Teemu Eskola

Teemu Eskola (s. 5. heinäkuuta 1978UrheiluSuomi Viitattu 24.12.2013.) on suomalainen jalkapallovalmentaja, joka työskentelee Suomen Palloliiton läntisen alueen poikien aluevalmentajana sekä Suomen U16-maajoukkueen päävalmentajana.Suomen Palloliitto, 10.4.2014, U15: Suomen joukkue Eerikkilän turnaukseen Hän siirtyi tehtävään FC Jazzin valmennuspäällikön paikalta Jarkko Wissin seuraajaksi. Kaudella 2016 Eskola toimii myös Suomen poikien U15 maajoukkueen vastuuvalmentajana yhdessä Kai Nyyssösen kanssa sekä toimii Suomen U20 maajoukkueessa Mika Nurmelan apuvalmentajana. Eskola on aikaisemmin toiminut Futsal-liigassa Porin Palloilijoiden, Golden Futsal Teamin sekä FC Jazzin päävalmentajana. Hän saavutti SM-hopeaa PoPan valmentajana vuonna 2008 ja pronssia 2009. GFT:n Eskola valmensi SM-hopealle 2010 sekä Futsal Cupin voittoon vuonna 2009. Jalkapallossa Eskola toimi Porin Palloilijoiden toisena valmentaja kausina 2004 ja 2005. Kaudella 2004 PoPa nousi Kolmosesta Kakkoseen, ja kaudella 2005 PoPa oli Kakkosessa toinen. Joukkueen päävalmentajana toimi Mikko Mannila. Kaudella 2012 Eskola toimi FC Jazzin B-nuorten päävalmentajana. Joukkue sijoittui SM-sarjassa neljänneksi. Palloliiton Satakunnan piiri palkitsi Eskolan kauden 2012 jälkeen Satakunnan parhaana nuorten valmentajana, kuten myös kauden 2011 jälkeen. Eskola on Suomen Palloliiton pelaajakehitysvaliokunnan jäsen. Vuosina 2010–2012 hän toimi Palloliiton huippujalkapallovaliokunnan jäsenenä, ja vuosina 2008–2012 Palloliiton futsal-valiokunnan jäsenenä. Eskola on suorittanut UEFA A-valmentajatutkinnon. ==Lähteet== Luokka:Suomalaiset futsalvalmentajat Luokka:Suomalaiset jalkapallovalmentajat Luokka:Vuonna 1978 syntyneet Luokka:Elävät henkilöt
Brasílian metro

Brasílian metro on metrojärjestelmä Brasilian pääkaupungissa Brasíliassa. Metro avattiin vuonna 2001. Järjestelmässä on 24 asemaa. Metrossa on kaksi eri linjaa. == Aiheesta muualla == Luokka:Brasilian metroliikenne
Sarah Menezes

Sarah Gabrielle Cabral de Menezes (s. 26. maaliskuuta 1990 Teresina, Piauí) on brasilialainen judoka, 48 kg:n painoluokan olympiavoittaja. Menezes sai Pan- Amerikan-mestaruuskilpailuissa Caguasissa 2005 pronssia 44 kg:n sarjassa. Tämän jälkeen hän on kilpaillut 48 kg:n painoluokassa, jossa voitti alle 20-vuotiaiden maailmanmestaruuden Bangkokissa 2008. Seuraavana vuonna hän sai pronssia Pan-Amerikan-mestaruuskilpailuissa Buenos Airesissa, oli viides Rotterdamin MM-kilpailuissa ja voitti alle 20-vuotiaiden maailmanmestaruuden Pariisissa. Menezes voitti 2010 Pan-Amerikan-mestaruuden San Salvadorissa ja sai pronssia Tokion MM-kilpailuissa. Seuraavana vuonna hän sai pronssia sekä Pariisin MM-kilpailuissa että Guadalajaran Pan-Amerikan kisoissa. Hän sijoittui toiseksi Pan-Amerikan-mestaruuskilpailuissa Montrealissa 2012.. Hän voitti olympiakultaa Lontoossa 2012 kukistettuaan 48-kiloisten loppuottelussa romanialaisen Alina Alexandra Dumitrun waza-arin ja yukon arvoisilla suorituksilla. Menezes voitti 2013 Pan-Amerikan-mestaruuden San Josessa ja sai pronssia Rio de Janeiron MM-kilpailuissa. Hän sai Pan-Amerikan mestaruuskilpailuissa hopeaa Guayaquilissa 2014 sekä kultaa Edmontonissa 2015 ja Havannassa 2016. Hän sijoittui seitsemänneksi Rio de Janeiron olympialaisissa 2016. Menezes on saavuttanut Masters-, Grand Prix- ja Grand Slam -kilpailuissa neljä turnausvoittoa, neljä kakkossijaa ja yksitoista kolmossijaa. Maailmancupeissa ja Continental Open -kilpailuissa hän on voittanut kolme turnausta, ollut kahdesti toinen ja kerran kolmas. Hän on voittanut kaksi Brasilian-mestaruutta, saanut sotilaiden maailmankisoista yhden kullan, hopean ja pronssin sekä sotilaiden MM-kilpailuista yhden hopean. == Lähteet == Luokka:Brasilialaiset judokat Luokka:Brasilialaiset olympiavoittajat Luokka:Vuonna 1990 syntyneet Luokka:Elävät henkilöt
Tico Tico Studio

Tico Tico Studio on Kemissä sijaitseva musiikkistudio. Studion perusti basisti Ahti Kortelainen vuonna 1987, vaikka ensimmäiset äänitetyt demot ovat jo vuodelta 1985. Tico Tico Studio sai nimeä rock- ja metallistudiona Impaled Nazarenen ja Sentencedin julkaistua ensimmäiset albuminsa, minkä seurauksena useat yhtyeet alkoivat äänittää levyjään siellä. Tunnettuja levyttäneitä artisteja ovat muun muassa Sonata Arctica, Jope Ruonansuu ja CMX. Studiolla on nauhoitettu lähes 200 albumia. == Lähteet == == Aiheesta muualla == * Tico Tico Studion kotisivut Luokka:Suomalaiset musiikkistudiot Luokka:Kemin rakennukset ja rakennelmat
Tuoksupasuuna

Tuoksupasuuna (Brugmansia arborea) on koisokasvien heimoon kuuluva pensas tai pieni puu. Tuoksupasuuna kasvaa 2–4 metriä korkeaksi. Sillä on suuret torvimaiset kukat, joista kehittyy nahkapintaisia hedelmiä. Hedelmät ovat kypsinä kellanvihreitä ja myrkyllisiä. Kukkien väri voi olla valkoinen, keltainen, oranssi tai punainen. Lehdet ovat suurikokoisia. Tuoksupasuuna on kotoisin Etelä-Amerikasta, ja sitä kasvatetaan koristekasvina Euroopassa. == Lähteet == Luokka:Koisokasvit Luokka:Luonnosta hävinneet lajit
Jalkapallon Maakuntasarjan kausi 1936

Vuonna 1936 jalkapallon Maakuntasarjaa pelattiin ensimmäistä kertaa. Sarja jaettiin itä- ja länsilohkoihin, ja kukin alueellinen piiri sai lohkoihin yhden paikan, joihin selviytyi alueellisten karsintojen voittajat. Idän lohkon voitti Kouvolan Urheilijain Palloilijat ja lännen Porin Palloilijat. Lohkovoittajat nousivat seuraavan kauden Itä-Länsi-sarjan vastaaviin lohkoihin. Liittohallituksen päätöksellä nousi myös Hangö Bollklubb. ==Ottelut== ===Itä=== Joukkue #1 Tulos Joukkue #2 Kouvolan Urheilijain Palloilijat 7-2 Viipurin Ilves Sortavalan Palloseura 3-1 Warkauden Pallo -35 Kouvolan Urheilijain Palloilijat 2-1 Sortavalan Palloseura ===Länsi=== Joukkue #1 Tulos Joukkue #2 Hangö Bollklubb 1-0 Makkabi, Helsinki Porin Palloilijat 2-0 Pargas IF Gamlakarleby Bollklubb 7-0 Jämsänkosken Ilves Porin Palloilijat 3-0 Gamlakarleby Bollklubb Porin Palloilijat 2-1 Hangö Bollklubb == Lähteet == Luokka:Vuoden 1936 jalkapallo 1936
Tulituoksuinkivääri

Tulituoksuinkivääri (Hedychium coccineum) on oranssikukkainen kasvi Aasiasta. Tulituoksuinkivääri kasvaa 150–200 cm korkeaksi. Sen nahkamaiset lehdet ovat 25–50 cm pitkiä ja 3–5 cm leveitä. Tähkämäinen kukinto on punainen. Tulituoksuinkivääriä kasvaa luonnonvaraisena Kiinassa, Intiassa, Bhutanissa, Myanmarissa, Nepalissa ja Sri Lankassa. Sitä viljellään koristekasvina.Hedychium coccineum Flora of China == Lähteet == Luokka:Tuoksuinkiväärit
Jalkapallon Maakuntasarjan kausi 1937

Jalkapallon maakuntasarja vuonna 1937 pelattiin kahdessa maantieteellisesti jaetussa lohkossa, ja kukin alueellinen piiri sai lohkoihin yhden paikan, joihin selviytyi alueellisten karsintojen voittajat. Idän lohkon voitti Ylä- Vuoksen Palloseura ja länsilohkon Rauman Pallo-Iirot. Lohkovoittajat nousivat seuraavan kauden Itä-Länsi-sarjan vastaaviin lohkoihin . SPL:n edustajakokous päätyi lopulta Itä-Länsi-sarjan laajentamisen, ja mm. keväällä 1938 pelattiin lisää karsintapelejä. Muut nousijat kauden 1938 Itä-Länsi-sarjaan olivat EIF, GBK, Haka, JoPS, SiU, SoPa, SoPS, VIlves, ÅIFK. YVP sai myös paikan, mutta he pyysivät ennen kilpailun alkua saada luopua paikastaan, mihin pyyntöön Liittohallitus suostui. ==Ottelut== ===Itä=== Joukkue #1 Tulos Joukkue #2 Ylä- Vuoksen Palloseura 2-0 Sortavalan Palloseura Warkauden Pallo -35 3-0 Voikkaan Urheilu-Veikot Ylä-Vuoksen Palloseura 2-1 Warkauden Pallo -35 ===Länsi=== Joukkue #1 Tulos Joukkue #2 Yhdistyneitten Villatehtaitten Palloilijat 1-1 Hangö IK Hangö IK 2-0 Yhdistyneitten Villatehtaitten Palloilijat Rauman Pallo- Iirot 6-0 Åbo IFK Valkeakosken Haka 5-3 Gamlakarleby Bollklubb Hangö IK 2-3 Rauman Pallo-Iirot Rauman Pallo-Iirot 2-0 Valkeakosken Haka Koska Suomensarjan joko itä- tai länsilohkoon oli vapautumassa kaksi paikkaa kaudeksi 1938, ja koska ei ollut tietoa kumpaan lohkoon paikka on vapautumassa, Palloliitto määräsi järjestettäväksi molemmissa lohkoissa karsinnan. Idässä WP-35 voitti SPS:n 1-0, ja lännessä Haka voitti Hangö IK:n 2-1. == Lähteet == Luokka:Vuoden 1937 jalkapallo 1937
Anders Hillborg

Anders Hillborg (s. 31. toukokuuta 1954) on kansainvälisesti merkittävimpiä ruotsalaisia nykymusiikin säveltäjiä. Hän opiskeli vuosina 1976–1982 Tukholman kuninkaallisessa musiikkikorkeakoulussa. Hänen opettajiensa joukossa olivat Gunnar Bucht ja Brian Ferneyhough. Opintojensa jälkeen Hillborg on työskennellyt vapaana säveltäjänä ja sävellysopettajana.Turun filharmoninen orkesteri: Kotisäveltäjä Anders Hillborg Hillborg on säveltänyt suurimuotoisia orkesteriteoksia, kuoromusiikkia ja kamarimusiikkia, mutta on vaikuttanut myös popin ja rockin alalla. Säveltäjän merkittäviin teoksiin lukeutuvat klarinettikonsertto Peacock Tales (kantaesittänyt Martin Fröst 2002) sekä laulusarja Jag vill se min älskade komma från det vilda Eva Dahlgrenin sanoihin. Hillborg on Turun filharmonisen orkesterin kotisäveltäjä. Haastattelussa vuodelta 1993 Hillborg sanoi kuuntelevansa Stravinskin, Bachin, Ligetin ja Stockhausenin ohella Princeä ja muuta afroamerikkalaista musiikkia, jonka hän arveli vaikuttavan vahvasti tulevien vuosien länsimaiseen taidemusiikkiin enemmän kuin aikoinaan vaikuttivat Arnold Schönberg ja 12-säveljärjestelmä. == Lähteet == == Aiheesta muualla == * Viralliset sivut Luokka:Ruotsalaiset säveltäjät Luokka:Vuonna 1954 syntyneet Luokka:Elävät henkilöt
Hangon musiikkijuhlat

Hangon musiikkijuhlat on heinäkuun puolivälissä Hangossa järjestettävä kaupunkifestivaali, jonka tavoitteita ovat Hangon kulttuurielämän ja kaupunkikuvan elävöittäminen, klassisen musiikin kuluttamisen kynnyksen madaltaminen sekä lasten ja nuorten musiikkikasvatuksen vaaliminen. Toistaiseksi viimeinen Hangon musiikkijuhlat järjestettiin vuonna 2017. Hangon musiikkijuhlat järjestettiin ensimmäisen kerran heinäkuussa 2009 Hangosta kotoisin olevan viulistin Milla Rantalan pitkään kypsyneen idean pohjalta. Hangon musiikkijuhlien taustaorganisaatio on rekisteröity, voittoa tavoittelematon yhdistys Hangon Musiikkijuhlat ry, Hangö Musikdagar rf. Hangon musiikkijuhlat kuuluu Finland Festivals -ketjuun. Musiikkijuhlien konserttisarjaan kuuluu kansainvälisen tason klassisen musiikin konsertteja ja vähintään yksi jazzkonsertti. Ilmaistapahtumien sarja Fringe tuo musiikin ulos konserttisaleista kesäkaupungin parhaille paikoille. Musiikkijuhlien yhteydessä järjestetään lapsille ja nuorille suunnattu Hangon musiikkileiri. Hangon musiikkileirillä instrumenttiopetusta annetaan viulussa, pianossa, sellossa, kitarassa, huilussa ja laulussa. Hangon musiikkijuhlilla ovat esiintyneet muun muassa jousikvartetti Meta4, kapellimestarit Leif Segerstam ja Yukihiro Notsu, pianistit Antti Siirala, Arnon Erez, Kirill Kozlovski ja Ilmo Ranta, viulistit Hagai Shaham ja Petteri Iivonen, mezzosopraano Monica Groop, kanteletaiteilija Eva Alkula, alttoviulisti Lilli Maijala, huilisti Sami Junnonen, klarinetisti Olli Leppäniemi, sellistit Tomas Nuñes-Garcés ja Silver Ainomäe, kototaiteilija Tomoya Nakai, harpisti Lily-Marlene Puusepp, saksofonisti Jussi Kannaste, Novjaro Quintet, Verneri Pohjola Quartet, Kadri Voorand Group, Kuukumina, Johanna Juhola, Johanna Iivanainen, viulisti Emmanuel Tjeknavorian ja mezzosopraano Virpi Räisänen. == Lähteet == * Hangon Musiikkijuhlat ===Viitteet=== Luokka:Hangon kulttuuri Luokka:Klassisen musiikin tapahtumat Suomessa
Isogalangajuuri

Isogalangajuuri (Alpinia zerumbet) on monivuotinen ruohovartinen kasvi. Isogalangajuurta tavataan ainakin Etelä-Kiinasta Malesiaan ulottuvalla vyöhykkellä sekä Japanissa ja Taiwanissa. Lajin luontaisen levinneisyysalueen määrittäminen on kuitenkin hankalaa, sillä se on levinnyt viljelykarkulaisena luontoon ympäri maailmaa. Kasvista on kirjavalehtinen muoto Alpinia zerumbet var. variegata, jota kasvatetaan koristekasvina. Sen lehdet ovat epäsäännöllisesti kelta-vihreä-raidalliset, noin 15 cm leveät ja 60 cm pitkät. Kukat ovat muuten valkoisia, mutta alareuna on ruusunpunainen. Perusmuoto voi kasvaa jopa 3,7 metriä korkeaksi, kirjavalehtinen jää alle kaksimetriseksi. Kiinassa isogalangajuuren lehtiä käytetään riisileivonnaisten kääreinä, Japanissa niistä tehdään yrttiteetä. == Lähteet == Luokka:Inkiväärikasvit
Gremersdorf-Buchholz

Gremersdorf-Buchholz on kunta Koillis-Saksassa Mecklenburg-Etu-Pommerin osavaltion pohjoisosassa. Hallinnollisesti se kuuluu Amt Franzburg- Richtenbergiin seitsemän muun kunnan ja kahden kaupungin kanssa. Kunta sijaitsee viitisentoista kilometriä Grimmenin kaupungista länteen. Bundesautobahn 20 kulkee Gremersdorf-Buchholzin eteläpuolitse. Trebel-joki virtaa niin ikään kunnan eteläpuolitse. Kunnan lähistöllä on useita tuulipuistoja. Varhaisin kirjallinen maininta sekä Gremersdorfista että Buchholzista on 1200-luvulta. Kunnan nykyinen alue kuului Rügenin ruhtinaskuntaan vuoteen 1326 asti ja sen jälkeen Pommerin herttuakuntaan. Kolmikymmenvuotisesta sodasta vuoteen 1815 alue kuului Ruotsin Pommeriin ja sen jälkeen preussilaiseen Pommerin provinssiin. Vuoteen 1952 Gremersdorf ja Buchholz kuuluivat Franzburg-Barthin maapiiriin. DDR:n aikana ne olivat osa Stralsundin piiriä, joka puolestaan kuului Rostockin hallintopiiriin. Nykyinen Gremersdorf-Buchholz perustettiin 13. kesäkuuta 1999.http://www.destatis.de/jetspeed/portal/cms/Sites/destatis/Internet/DE/Content/Statistiken/Regionales/Gemeindeverzeichnis/NamensGrenzAenderung/NamensGrenzAenderung,templateId=renderPrint.psml ==Osa-alueet== *Angerode *Buchholz *Eichholz *Gremersdorf *Grenzin *Hohenbarnekow *Neumühl *Pöglitz *Wolfsdorf == Lähteet == ==Aiheesta muualla== *Viralliset sivut Postinumero: 18461 Kuntakoodi: 13 0 73 034 Luokka:Mecklenburg-Etu-Pommerin kunnat
Eurakosken vesivoimalaitos

Eurakosken voimalaitos on vuonna 2007 rakennettu minivesivoimala Eurajoessa. Se sijaitsee nykyään Euran kuntaan kuuluvassa Eurakosken kylässä, joka on entinen Kiukaisten kunnan keskustaajama. Eurakoskessa on aikojen kuluessa ollut useita myllyjä. Nykyinen pato on rakennettu vuonna 1934. Sen kupeessa toimi saha ja mylly aina vuoteen 1971, jolloin molemmat tuhoutuivat tulipalossa. Eurakosken pato oli palon jälkeen hyödyntämättömänä vuoteen 2006 saakka, jolloin vastaperustettu Eurakosken Woima Oy ryhtyi rakentamaan paikalle minivesivoimalaa. Voimala valmistui keväällä 2007. ==Lähteet== Luokka:Suomen vesivoimalat Luokka:Suomen padot Luokka:Euran rakennukset ja rakennelmat Luokka:Eurajoen vesistö Luokka:Kiukainen
Bundesautobahn 19

Bundesautobahn 19 Liittymät (Anschlussstellen) Mecklenburg-Etu-Pommerin osavaltio Moottoriliikennetie päättyy Moottoritie alkaa Rostock-Überseehafen (Rostockin satama) Rostock-Nord Rostock-Ost Rostock-Süd Kessin Kreuz Rostock Kavelstorf Laage ( Flughafen Rostock-Laage) Glasewitz Güstrow Krakow am See Linstow Malchow Petersdorfer Seen silta 295 m Waren Röbel/Müritz Wredenhagen (suunnitteilla) Brandenburgin osavaltio Wittstock/Dosse Dreieck Wittstock/Dosse Bundesautobahn 19 (BAB 19), lyhyemmin Autobahn 19 (A 19), on 124 kilometriä pitkä pohjois-eteläsuuntainen moottoritie Koillis-Saksassa. Sen reitti kulkee Rostockista Itämeren rannalta moottoritie 24:n risteykseen. Väylä sijaitsee pääosin Mecklenburg-Etu-Pommerin osavaltiossa lukuun ottamatta eteläisintä osuutta, joka on Brandenburgin osavaltion alueella. Kansainvälisen liikenteen kannalta BAB 19 on merkittävä, sillä se tarjoaa suoran yhteyden Rostockin satamaan (Überseehafen von Rostock), josta on meriliikenneyhteyksiä useisiin Itämeren rannikkokaupunkeihin: Gedser (Tanska), Trelleborg (Ruotsi), Helsinki (Suomi), Tallinna (Viro) ja Ventspils (Liettua). ==Historia== Rostockista sisämaahan kulkevaa moottoritietä alettiin suunnitella 1950-luvun lopulla, mutta projekti pantiin jäihin vuonna 1961. Nykyisin käytössä olevaa tietää päästiin rakentamaan 1970. Töitä johti edellisvuonna perustettu VEB Autobahnbaukombinat (Volkseigene Betrieb Autobahnbaukombinat). Moottoritie Berliini–Rostock valmistui lopulta vuonna 1978. Sosialistidiktatuurin luhistumisen jälkeen tietä on nykyaikaistettu. 8\. huhtikuuta 2011 BAB 19:llä lähellä Kavelstorfin kylää sattui ketjukolari, jossa kuoli kahdeksan ihmistä ja loukkaantui 131. Kolarissa oli mukana 80 ajoneuvoa molempisuuntaisesta liikenteestä. Onnettomuuden aiheutti hiekkamyrsky. ==Lähteet ja viitteet== ==Aiheesta muualla== *Yksityiskohtainen reittikaavio *Axel Doßmann: Begrenzte Mobilität. Eine Kulturgeschichte der Autobahnen in der DDR. Klartext Verlag, Essen 2003, ISBN 3898611531 Luokka:Saksan moottoritiet
Samiakävykki

Samiakävykki (Zamia pumila) on Karibialla kasvava kasvi. Se kasvaa aluksi yksivartisena, mutta alkaa haarautua noin viiden vuoden ikäisenä. Aikoinaan samiakävykkejä kasvoi Hispaniolan saarella, Kuubassa ja Puerto Ricossa. Nykyisin sen esiintymisalue rajoittuu Kuuban keskiosiin ja Dominikaaniseen tasavaltaan. == Lähteet == Luokka:Käpypalmut Luokka:Uhanalaiset kasvit
Pallerokirjotähti

Pallerokirjotähti (Haworthia attenuata) on afrikkalainen mehikasvi. Sitä käytetään koristekasvina.http://kumbulanursery.co.za/plants/haworthia- attenuata Pallerokirjotähdellä ei ole lainkaan vartta, vaan sen lehdet kasvavat ruusukkeena suoraan kasvin tyvestä. Vieri vieressä kasvavat ruusukkeet muodostavat lopulta suuria tiiviitä saarekkeita. Ruusukkeen halkaisija on 6–12 cm ja korkeus yleensä saman verran, joskus jopa 25 cm. Lehdet ovat tummanvihreät ja niissä on valkoisten pilkkujen muodostamia enemmän tai vähemmän yhtenäisiä vaakaraitoja. Kasvista on jalostettu monia muotoja jotka poikkeavat toisistaan lähinnä näiden raitojen osalta. On myös kirjavalehtisiä muotoja. Kukat ovat vihertävänvalkoiset. == Lähteet == Luokka:Heinäpuukasvit
Sortavalan Kunto

Sortavalan Kunto, alkujaan Sortavalan Seminaarin voimistelu- ja urheiluseura (SSV&US;) perustettiin 1895 Carl Poppiuksen johdolla. Jäsenmäärä oli 30. Lajeina olivat alusta alkaen voimistelu, yleisurheilu ja hiihto. Jalkapalloa Seminaarissa harrastettiin jo 1898. Myös seiväshyppyä kokeiltiin jo niinkin aikaisin kuin 1893. Seura liittyi SVUL:oon 1926 jolloin se myös otti viralliseksi nimekseen Seminaarin Urheilijat, Sortavala. Seminaarien välisissä kilpailuissa Sortavala pärjäsi yleensä kohtalaisesti. Ensimmäiset naisjäsenet liittyivät seuraan vuonna 1928. Vuonna 1929 seura liittyi jäseneksi SVUL:n urheilu-, voimistelu-, hiihto- ja pesäpallojaostoihin ja sen nimeksi muutettiin Sortavalan Kunto. Seura rekisteröitiin 14.6.1930. Koska seuran jäsenistö oli seminaarinuorisoa, oli sen jäsenistössä ja samalla myös johtokunnassa runsasta vaihtuvuutta, koska oppilaat vaihtuivat koko ajan. Toivo Ahjopalo toimi seuran puheenjohtajana koko seminaarissa oloaikansa 1934-1939. Seuran arkisto paloi seminaarin rakennusten palon yhteydessä. ==Aiheesta muualla== * Toivo Ahjopalo: Me urheilimme Laatokan-Karjalassa ja Sortavalassa, 1966 * Viipuri 2008 Sortavalan pesäpallo Luokka:Sortavalan suomalaiset urheiluseurat Luokka:Suomalaiset urheilun yleisseurat Luokka:Vuonna 1895 perustetut urheiluseurat
Äetsän voimalaitos

Äetsän voimalaitos on Sastamalassa Kokemäenjoen Meskalankoskessa sijaitseva kahden vesivoimalaitoksen kokonaisuus. Niiden omistaja on UPM-Kymmene Oyj. Voimalaitoksen pato toimii myös Kokemäenjoen ylittävänä kevyen liikenteen siltana. Äetsän voimalaitos ympäristöineen kuuluu Museoviraston inventoimiin Valtakunnallisesti merkittäviin rakennettuihin kulttuuriympäristöihin. == Vanha voimalaitos == Äetsän vanhan voimalaitoksen rakentaminen aloitettiin vuonna 1919. Arkkitehti Sigurd Frosteruksen suunnittelema tiilirakenteinen voimalaitosrakennus valmistui kaksi vuotta myöhemmin. Voimalaitoksen rakennutti porilaisen Oy W. Rosenlew Ab:n tytäryhtiö Björneborgs Kraft, joka oli hankkinut omistukseensa kolme Keikyässä ja Tyrväällä sijainnutta koskea. Vanhassa voimalaitoksessa on seitsemän 1920- ja 1930-luvuilla asennettua turbiinia, joista osa on yhä käytössä. Tommi Poussu: Vesivoimatuotannon optimointi-ohjelma Viitattu 11.10.2012. Voimalaitoksen pato rakennettiin Meskalankoskessa sijainneelle Kaijalan kalliolle. Se on vanhin koko joen ylittävä pato Kokemäenjoessa. Rakentamisen yhteydessä perattiin myös Meskalankosken yläpuolella oleva Äetsänkoski. == Uusi voimalaitos == Vuonna 1993 aloitettiin padon eteläpuolelle rakentamaan toista jokiuomaa sekä uutta voimalaitosta. Kokonaan kallion sisään louhittu voimalaitos otettiin käyttöön 1996. Uudessa laitoksessa on kaksi turbiinia. Voimalaitoksen suunnitteli oululainen Uki Arkkitehdit. == Lähteet == * === Viitteet === ==Aiheesta muualla== * Äetsän voimalaitos Teknillisessä aikakauslehdessä 1.3.1921 Luokka:Suomen vesivoimalat Luokka:Jokivoimalaitokset Luokka:Suomen padot Luokka:Sastamalan rakennukset ja rakennelmat Luokka:Kokemäenjoen sillat Luokka:Keikyä Luokka:Kokemäenjoki Luokka:Suomen tieliikennesillat Luokka:Valtakunnallisesti merkittävät rakennetut kulttuuriympäristöt Suomessa
Nortamo-Seor

Nortamo-Seor eli Nortamo-seura on raumalaisen kirjailijan Hj. Nortamon nimikkoseura. Kirjailijan elämäntyön vaalimisen lisäksi sen tehtäviin kuuluu Rauman giälen eli Rauman murteen harrastaminen ja tutkiminen. Nortamo-Seor on Suomen vanhin kirjailijan nimikkoseura. Se perustettiin Rauman kauppaseurassa toukokuussa 1930, kirjailijan ollessa vielä elossa. Perustajajäseniin kuuluivat muun muassa kirjailija ja päätoimittaja Väinö Lahtonen, professori Arthur Långfors sekä kauppaneuvos Jalmari Penttilä. Ehdotuksen seuran perustamisesta teki Raumalla edeltävänä talvena vieraillut kirjailija Arvi Järventaus. Hän oli Unkarin-vierailullaan tutustunut maan kansallirunoilijan Sándor Petőfin kirjailijaseuran toimintaan ja ehdotti raumalaisille samanlaisen yhdistyksen perustamista. Nortamo-Seoran jäsenistö on järjestäytynyt kuin laivan miehistö, jungmannista kapteeniin. Kapteeni toimii seuran puheenjohtajana. Hallituksen jäseniä kutsutaan päällysmiähiksi. Heitä ovat kapteenin lisäksi kolme styyrmannia eli perämiestä, purseri, stuertti ja kokki. Varajäseninä on kaksi konstia eli kokenutta merimiestä. Tilitarkastajina toimivat redarit eli laivanvarustajat. Uudet jäsenet ovat seuraan liittyessään aina jungmanneja, lukuun ottamatta merikapteeneja, jotka ovat suoraan matruuseja. Seuran kunniajäseniä kutsutaan vara-amiraaleiksi, ainoa amiraali on Hj. Nortamo. Seuran jäseniksi ei oteta kuin miehiä. Jäsenet pitävät kokouksissa päässään merimiesten käyttämää öljykankaista sadehattua, sydvestiä. Seuran vuosikokous pidetään aina Nortamon syntymäpäivänä 13. kesäkuuta. ==Seuran kapteenit== *Jalmari Penttilä (1930–1944) *Alfons Rajahalme (1944–1946) *Arvo Kajakari (1946–1950) *A. J. Björk (1951–1963) *Tauno Koskela (1963–1987) *Mikko Haapio (1987–1992) *Eetu Aalto (1992–2000) *Jarmo Salo (2000–2010) *Markku Toivonen (2010–2016) *Mikko Vapanen (2016–) ==Lähteet== *Nortamo-Seoran kotisivut Luokka:Suomalaiset kirjallisuusseurat Luokka:Rauma
Hanhimäki

Hanhimäki on kylä Kauhavan kaupungissa, Etelä-Pohjanmaan maakunnassa, entisen Alahärmän kunnan alueella. Yksi kuuluisimpia Hanhimäessä syntyneitä oli Antti Isotalo eli "Härmän häjyjen" johtaja "Isoo-Antti". == Lähteet == Luokka:Alahärmän kylät
Edward Pasquale

Edward Eddie Pasquale (s. 20. marraskuuta 1990 Toronto, Ontario) on kanadalainen jääkiekkomaalivahti, joka pelaa KHL-seura Lokomotiv Jaroslavlissa.Elite Prospects == Ura == Pasquale pelasi ennen ammattilaisuraansa neljä kautta (2006–2010) juniorisarja OHL:ssä, aluksi Belleville Bullsissa ja myöhemmin Saginaw Spiritissä. Hän nousi kolmannella kaudellaan Saginaw’n ykkösmaalivahdiksi ja valittiin kauden päätteeksi vuonna 2009 OHL:n kolmanteen tähdistökentälliseen. Hän pelasi kauden aikana CHL:n vuotuisessa Top Prospects Gamessa, jossa tuli valituksi Team Cherryn parhaaksi pelaajaksi. NHL-seura Atlanta Thrashers varasi Pasqualen vuoden 2009 varaustilaisuuden neljännellä kierroksella ja teki hänen kanssaan kolmivuotisen tulokassopimuksen vajaa vuosi myöhemmin, toukokuussa 2010. Hän pelasi ensimmäisellä ammattilaiskaudellaan sekä AHL:n Chicago Wolvesissa että ECHL:n Gwinnett Gladiatorsissa. Thrashers siirtyi kauden 2010–2011 jälkeen Winnipegiin, Manitobaan, ja joukkueen nimeksi vaihdettiin Jets. Pasquale aloitti AHL-kauden 2011–2012 Winnipeg Jetsin farmijoukkueen St. John's IceCapsin kolmosmaalivahtina, mutta nousi kauden mittaan joukkueen ykkösmaalivahdiksi ohi kokeneempien David Aebischerin ja Peter Manninon. Hän pelasi runkosarjakauden aikana 38 ottelua ja pudotuspeleissä 2012 joukkueensa kaikki 15 ottelua. Hänet nimettiin kauden päätteeksi AHL:n tulokkaiden tähdistökentälliseen. Pasquale edusti vuonna 2007 Ontarion provinssia Canada Games -tapahtuman jääkiekkoturnauksessa. Hänen joukkueensa voitti turnauksessa kultaa. Pasquale on pelannut NHL:ssä yhteensä 3 ottelua Tampa Bay Lightningin paidassa kaudella 2018-19. === Siirtyminen Eurooppaan 2019- === Kaudeksi 2019-20 Pasquale siirtyi vuoden mittaisella sopimuksella KHL-seura Barys Nur- Sultanin riveihin. Hän torjui kauden aikana runkosarjan 46 ottelussa torjuntaprosentilla 93,0 ja päästi ottelua kohden vain 2,03 maalin keskiarvolla. Toukokuussa 2020 Pasquale siirtyi kaksivuotisella sopimuksella toiseen KHL-seuraan, Lokomotiv Jaroslavliin. == Lähteet == * === Viitteet === == Aiheesta muualla == * Luokka:Kanadalaiset jääkiekkomaalivahdit Luokka:Atlanta Thrashersin varaamat pelaajat Luokka:Vuonna 1990 syntyneet Luokka:Elävät henkilöt
Chernoffin naamat

Chernoffin naamat on tilastotieteen professori Herman Chernoffin kehittämä tapa käyttää kasvonpiirteitä moniulotteisten ja monimutkaisten tilastollisten aineistojen kuvaamiseen. Metodi on erityisen hyvä ilmentämään aikasarjoissa tapahtuvia muutoksia. Toisaalta Chernoffin naamoja on kritisoitu niiden subjektiivisuuden vuoksi. Chernoff sai 1970-luvun alussa ajatuksen käyttää kasvoja monimutkaisen tilastodatan visualisoinnissa. Chernoffin mukaan ihmiset tunnistavat kasvot ja niissä olevat pienet muutokset helposti, ja siksi yksinkertaiset naamat voivat kuvata tehokkaasti moniulotteista tilastodataa. Menetelmässä tulee valita huolellisesti ne kasvonpiirteet, jotka kuvaavat eri asioita. Kasvojen yksittäiset osat, kuten silmät, korvat, suu ja nenä, edustavat jokainen erilaisia muuttujia. Kasvojen osien muoto, koko, sijainti ja suuntaus määräytyvät tilastoaineiston arvojen perusteella. Suomessa soveltavan tilastotieteen dosentti Kimmo Vehkalahti on käyttänyt Chernoffin naamoja kuvaamaan Suomen yhteiskunnan tilaa vuosina 1979–2008. == Lähteet == Luokka:Tilastolliset kuvaajat
Wolf-luokka

Wolf-luokka eli Roofdier-luokka oli Alankomaiden kuninkaallisen laivaston ensimmäinen torpedovenehävittäjäluokka, johon kuului kahdeksan ennen ensimmäistä maailmansotaa valmistettua alusta. Ne oli suunniteltu Alankomaiden Itä-Intiaan. == Alukset == Wolf-luokan hävittäjätGardiner, Robert s. 367 Nimi Telakka Kölinlasku Vesille Valmis Kohtalo Hr. Ms. Wolf Koninklijke Maatschappij De Schelde, Vlissingen - 17. syyskuuta 1910 - poistettu alusluettelosta 1924 Hr. Ms. Fret De Schelde - 15. lokakuuta 1910 - poistettu alusluettelosta 1922 Hr. Ms. Bulhond De Schelde - 20. joulukuuta 1911 - poistettu alusluettelosta 1927 Hr. Ms. Jakhals De Schelde - 20. tammikuuta 1912 - poistettu alusluettelosta 1928 Hr. Ms. Hermelijn De Schelde - 22. helmikuuta 1913 - poistettu alusluettelosta 1925 Hr. Ms. Lynx De Schelde - 24. joulukuuta 1912 - poistettu alusluettelosta 1928 Hr. Ms. Vos Wilton-Fijenoord, Rotterdam - 28. kesäkuuta 1913 - poistettu alusluettelosta 1928 Hr. Ms. Panter Fijenoord - 9. syyskuuta 1913 - poistettu alusluettelosta 1934 ==Lähteet == * === Viitteet === *
Mikko Nesvitski

Mihail (Mikko) Nesvitski (s. 17. marraskuuta 1967 Petroskoi, Neuvostoliitto) on Venäjällä Petroskoissa ilmestyvän suomenkielisen Karjalan Sanomat -lehden päätoimittaja. Nesvitski on työskennellyt Karjalan Sanomissa toimittajana vuodesta 1991, ja vuonna 2010 hänet nimitettiin lehden päätoimittajaksi. Hän on syntyperältään puolalais-venäläinen. Hän kävi Petroskoissa tasokkaana tunnettua koulua numero 17, jossa opetettiin suomea. Hän on opiskellut suomea Petroskoin yliopistossa ja kirjoittaa ja puhuu suomea. ==Lähteet== Luokka:Venäläiset päätoimittajat Luokka:Vuonna 1967 syntyneet Luokka:Elävät henkilöt
Friesland-luokka

Friesland-luokka oli Alankomaiden kuninkaallisen laivaston hävittäjäluokka, johon kuului kahdeksan 1950-luvulla valmistettua alusta. == Alukset == Friesland-luokan hävittäjätGardiner, Robert s. 274 Nimi Telakka Kölinlasku Vesille Valmis Kohtalo Hr. Ms. Friesland Amsterdamin telakka 17. joulukuuta 1951 21. helmikuuta 1953 22. maaliskuuta 1956 romutettu 1979 Hr. Ms. Groningen Amsterdamin telakka 21. helmikuuta 1952 9. tammikuuta 1954 12. syyskuuta 1956 Perulle 1980 nimellä BAP Galvez Hr. Ms. Limburg Koninklijke Maatschappij De Schelde, Vlissingen 28. marraskuuta 1953 5. syyskuuta 1955 31. lokakuuta 1956 Perulle 1980 nimellä BAP Quiñones Hr. Ms. Overijssel Wilton Fijenoord 15. lokakuuta 1953 8. elokuuta 1955 4. lokakuuta 1957 Perulle 1982 nimellä BAP Bolognesi Hr. Ms. Drenthe Amsterdamin telakka 9. tammikuuta 1954 26. maaliskuuta 1955 1. elokuuta 1957 Perulle 1981 nimellä BAP Guise Hr. Ms. Utrecht Koninklijke Maatschappij De Schelde, Vlissingen 15. helmikuuta 1954 2. kesäkuuta 1956 1. lokakuuta 1957 Perulle 1980 nimellä BAP Castilla Hr. Ms. Rotterdam Rotterdamsche Droogdok Maatschappij, Rotterdam 7. tammikuuta 1954 26. tammikuuta 1956 28. helmikuuta 1957 Perulle 1981 nimellä BAP Diez Canzeco Hr. Ms. Amsterdam Amsterdamin telakka 26. maaliskuuta 1955 25. elokuuta 1956 10. huhtikuuta 1958 Perulle 1980 nimellä BAP Villar ==Lähteet == * === Viitteet === *
Kilpilehväsammal

Kilpilehväsammal (Rhizomnium punctatum) on lehtisammallaji lehväsammalten heimossa (Mniaceae). Sitä esiintyy Maan pohjoispuoliskon lauhkealla ja viileällä vyöhykkeellä. Lajin elinympäristöä ovat märät korvet ja järvien, jokien, purojen rannat. Kilpilehväsammal on pystykasvuinen ja keskikokoinen, kooltaan yleensä kahdesta kuuteen senttimetriä. Lehdet ovat leveän soikeat, pyöreäkärkiset ja ehytlaitaiset. Niissä on selvä keskisuoni. Itiöpesäkkeitä muodostuu toisinaan. Ne kasvavat yksittäin tai muutaman ryhminä versojen latvoissa. Pesäkkeen perä on pitkä ja pesäkeosa soikea, vaakatasossa tai nuokkuvassa asennossa. == Lähteet == * Rikkinen, Jouko 2008: Jäkälät & sammalet Suomen luonnossa. Kustannusosakeyhtiö Otava, Helsinki. * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. === Viitteet === Luokka:Lehväsammalet
Lehtolehväsammal

Lehtolehväsammal (Plagiomnium affine) on lehtisammallaji lehväsammalten heimossa (Mniaceae). Sitä esiintyy Euroopassa lauhkealta vyöhykkeeltä havumetsävyöhykkeen eteläosaan. Suomen alueella se on maan eteläisimmässä osassa melko yleinen ja kasvaa useimmiten lehdoissa ja lehtomaisissa kangasmetsissä. Laji on pienikokoinen ja muistuttaa metsälehväsammalta (Plagiomnium cuspidatum), johon verrattuna sen lehdet ovat pyöreät. Itiöpesäkkeet ovat lajilla harvinaisia ja itiöt melko pienikokoisia. == Lähteet == * Rikkinen, Jouko 2008: Jäkälät & sammalet Suomen luonnossa. Kustannusosakeyhtiö Otava, Helsinki. * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. === Viitteet === Luokka:Metsälehväsammalet
Holland-luokka (risteilijä)

Holland-luokka oli Alankomaiden Kuninkaallisen laivaston panssarikansiristeilijäluokka, johon kuului kuusi kahdessa erässä 1800-luvun lopulla valmistettua alusta. == Suunnittelu == Suunnitelma perustui Britannian kuninkaallisen laivaston Apollo-luokan risteilijöihin. Ensimmäiset kolme alusta olivat 93,3 metriä pitkiä ja loput kolme 94,7 metrisiä. Kaikkien alusten leveys oli 14,8 ja syväys 5,41 metriä. Ensimmäisten alusten uppouma oli 3 900 tonnia, ja loppujen kolmen 133 tonnia enemmän.Gardiner, Robert 1860-1905 s. 376 Alusten propulsiojärjestelmä koostui kaksi akselisesta höyrykoneesta, joka tuotti 10 000 ihp:tä. Se mahdollisti 20 solmun huippunopeuden. Alusten suojana oli viisi senttimetriä paksu panssarikansi. Pääaseistuksena oli kaksi 150 millimetrin tykkiä yksittäin asennettuina. Apuaseina oli kuusi 120 millimetrin ja neljä 76 millimetrin tykki yksittäin asennettuina. == Alukset == Holland-luokan risteilijätGardiner, Robert 1860-1905 s. 376 Nimi Telakka Kölinlasku VesilleGardiner, Robert 1906-1921 s. 365 Valmis Kohtalo Hr. Ms. Holland Amsterdamin telakka 1895 4. lokakuuta 1896 1898 poistettu alusluettelosta 1920 Hr. Ms. Zeeland De Schelde 1895 1897 1898 poistettu alusluettelosta 1924 Hr. Ms. Friesland Wilton Fijenoord - 1896 - poistettu alusluettelosta 1913 Hr. Ms. Gelderland Wilton Fijenoord, Rotterdam 1. marraskuuta 1897 28. syyskuuta 1898 1900 upotettu 16. heinäkuuta 1944 Hr. Ms. Noord Brabant De Schelde 31. elokuuta 1897 17. tammikuuta 1899 1. maaliskuuta 1900 tuhoutunut 17. toukokuuta 1940 Hr. Ms. Utrecht Amsterdamin telakka - 14. heinäkuuta 1898 - poistettu alusluettelosta 1913 ==Lähteet == * * === Viitteet === *
Purolähdesammal

Purolähdesammal (Philonotis fontana) on lehtisammallaji omenasammalten heimossa (Bartramiaceae). Sitä esiintyy Maan pohjoispuoliskon lauhkealla ja viileällä vyöhykkeellä. Purolähdesammal on pystykasvuinen ja isokokoinen, enintään 12 senttimetriä korkea. Varsi on punainen ja melko niukasti haarova. Lehdet ovat sitä selvästi vaaleammat, kellertävän- tai sinertävänvihreät. Lehtien tyvi on leveä, tasaisesti kapeneva kärki terävä ja keskisuoni selvästi erottuva. Itiöpesäkkeitä syntyy melko harvoin tai yleisesti. Niissä on pitkä pesäkeperä ja pallomainen pesäke. == Lähteet == * Rikkinen, Jouko 2008: Jäkälät & sammalet Suomen luonnossa. Kustannusosakeyhtiö Otava, Helsinki. * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. === Viitteet === == Aiheesta muualla == *Laji.fi: Purolähdedsammal (Philonotis fontana) *Pinkka - lajintuntemuksen oppimisympäristö: Purolähdesammal (Philonotis fontana) *Valokki - nettikasvio: Purolähdesammal (Philonotis fontana) *Luopioisten kasvisto: Purolähdesammal (Philonotis fontana) *United States Department of Agriculture (USDA): Philonotis fontana Luokka:Hiirensammalet (alaluokka)
23\. Waffen-SS-vuoristodivisioona Kama

23\. Waffen-SS-vuoristodivisioona Kama (2. kroatialainen) () oli vuonna 1944 pääosin Bosnian muslimeista koottu Waffen-SS:n vuoristojääkäridivisioona, joka ei ehtinyt koskaan kunnolla aloittaa toimintaansa. Bosnialaisille oli 1943 perustettu kroaateilla ja saksalaisilla täydennetty 13. Waffen-SS- vuoristodivisioona Handschar ja seuraavana keväänä ryhdyttiin kokoamaan toista muslimidivisioonaa. Uusia miehiä saatiin kuitenkin värvättyä vain noin 4000. Osaston koulutus jäi kesken, kun se hajotettiin karkuruuden lisääntymisen vuoksi syyskuussa 1944. Divisioona ei tiettävästi koskaan osallistunut taisteluihin. Sen numero 23. annettiin myöhemmin hollantilaiselle panssarikrenatööridivisioonalle.Mauno Jokipii: Hitlerin Saksa ja sen vapaaehtoisliikkeet: Waffen-SS:n suomalaispataljoona vertailtavana, s. 156. SKS, Helsinki 2002. ISBN 951-746-335-9. Handscharin tavoin myös Kama- divisioonaa täydennettiin katolisilla kroaateilla ja saksalaisilla upseereilla. Nimi Kama tarkoitti Balkanin paimenten käyttämää pientä tikaria. ==Lähteet== Luokka:Waffen-SS:n yksiköt Luokka:Divisioonat
Haapasuikerosammal

Haapasuikerosammal (Sciuro-hypnum populeum) on lehtisammallaji suikerosammalten heimossa (Brachytheciaceae). Sitä esiintyy Maan pohjoispuoliskon lauhkealla ja viileällä vyöhykkeellä. Haapasuikerosammal on keskikokoinen, yleensä alle kymmenen senttimetrin kokoinen sammal, joka kasvaa alustanmyötäisenä kasvustona. Sen versot ovat tiheästi ja melko epäsäännöllisesti haarautuvia, kärjistä pensselimäisiä. Lehdet ovat kiiltävät, suorat, tyvestä leveät, pitkäkärkiset ja niissä on vahva keskisuoni. Laji on yksikotinen ja itiöpesäkkeet ovat tavallisia. Laji kasvaa muun muassa lehtometsissä metsähaapojen tyvirungoilla ja kivialustoilla. == Lähteet == * Rikkinen, Jouko 2008: Jäkälät & sammalet Suomen luonnossa. Kustannusosakeyhtiö Otava, Helsinki. * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. === Viitteet === Luokka:Suikerosammalet (heimo)
Göteborgin satama

thumb|left|230px|Matkustajalauttoja Göteborgin sisemmällä satama-alueella Göteborgin satama (, , LOCODE: SE GOT (satama-alueille on omia koodeja)) on Kattegatin merialueen itärannalla Göteborgin kaupungissa sijaitseva Ruotsin suurin ja Bergenin sataman jälkeen tonnimääräisesti Pohjoismaiden toiseksi suurin satama. Noin puolet Ruotsin konttiliikenteestä kulkee Göteborgin kautta. ==Ulompi ja sisempi satama== Satama koostuu ulommasta ja sisemmästä satama-alueesta. Kattegatin itärannan puoleinen merisatama muodostaa sataman ulomman osan; sieltä löytyy esimerkiksi öljyterminaali. Sisemmät satama-alueet sijoittuvat Göteborgin keskustan läpi kulkevan Götajoen varrelle; alue palvelee esimerkiksi matkustajaliikennettä. Osa Göteborgin ulkosatamasta muodostaa vapaasataman, eli sillä on kansallisen tullivyöhykkeen ulkopuolinen vapaa-alue. Satama-alue siis jakautuu useaan osaan. Näitä ovat muiden muassa Göteborg-Frihamnen (LOCODE: SE GO4), Göteborg-Fiskhamnen (LOCODE: SE GO2), Göteborg-Lundbyhamnen (LOCODE: SE GO3) ja Göteborg-Ringökajen (LOCODE: SE GO5). ==Rahdin määrä== Konttiliikenteessä satama kuuluu koko Itämeren alueen suurimpiin Pietarin suursataman ja Gdańskin sataman ohella. Rahtitonneina mitattuna sen edellä on Pohjoismaisista satamista Bergenin satama ja Itämeren satamista Primorskin öljysatama, Pietarin suursatama ja 2012 lähtien Ust-Lugan satama. Göteborgin sataman vuosittainen liikennemäärä: vuosi 2003 2004 2005 2006 2007 2008 2009 2010 2011 2012 2013 2014 matkustajat (milj.) 1,739 1,699 1,674 1,692 1,821 kontit (TEU) 665 869 735 847 787 705 820 394 838 452 862 232 817 615 879 611 886 781 900 000 858 000 837 000 miljoonaa tonnia 33,3 36,9 37,1 40,7 41,1 43,3 38,9 44,3 41,3 42,0 38,9 (37,9) 37,1 Huomaa, että edellä luetellut rahtimäärät pohjautuvat useaan eri tilastolähteeseen (2003–2008, 2009, 2010–2013), jotka eivät välttämättä ole täysin vertailukelpoisia. ==Lähteet== ==Aiheesta muualla== *Sataman kotisivut (goteborgshamn.se) *Göteborgin satama on edelläkävijä (Kauppalehti 7.5.2012) (digipaper.fi) Luokka:Göteborgin liikenne Luokka:Ruotsin Itämeren satamat Luokka:Göteborg
Nuppusammal

Nuppusammal (Physcomitrella patens) on lehtisammallaji nuotiosammalten heimossa (Funariaceae). Se on yksivuotinen ja yksikotinen paljaan maan sammallaji. Sillä on usein itiöpesäkkeitä, jotka ovat avautumattomia. Nuppusammalta esiintyy Maan pohjoispuoliskon lauhkealla vyöhykkeellä. Suomessa laji on harvinainen ja sen levinneisyysalue on eteläinen. Sitä esiintyy Etelä- Hämeen ja Etelä-Pohjanmaan alueella, ja on luokiteltu erittäin uhanalaiskesi. Laji kasvaa Suomessa paljaalla märällä savimaalla lähteisillä tai ajoittain tulvivilla paikoilla. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3. === Viitteet === == Aiheesta muualla == * Suomen Lajitietokeskus: Nuppusammal – Physcomitrium patens Luokka:Aitosammalet Luokka:Suomen äärimmäisen uhanalaiset kasvit Luokka:Seulonnan keskeiset artikkelit
Skanderbeg (täsmennyssivu)

Skanderbeg tai Scanderbeg voi tarkoittaa ainakin seuraavia: *Skanderbeg (1405–1468), Albanian ruhtinas ja kansallissankari *Skanderbeg-aukio, Tiranan pääaukio *21. Waffen-SS-vuoristodivisioona Skanderbeg, vuonna 1944 albanalaisista koottu Waffen-SS-divisioona *Vilhelm, Albanian hallitsija vuonna 1914, käytti myös hallitsijanimeä Skanderbeg II *Zogu I, Albanian kuningas 1928–1939, käytti myös hallitsijanimeä Skanderbeg III *Scanderbeg, Antonio Vivaldin säveltämä ooppera *Kultainen haarniska eli Skanderbeg (, ), vuonna 1954 valmistunut albanialais-neuvostoliittolainen elokuva
Attention! – Black Sabbath Volume One

Attention! - Black Sabbath Volume 1 on Black Sabbath-yhtyeen kokoelma vuodelta 1970. Sen julkaisi alun perin Fontana Records Saksassa ja myöhemmin vuonna 1975 Britanniassa ja muualla Euroopassa yhtyeen managerin omistama WWA Records. Kokoelma ei kuitenkaan kuulu viralliseen diskografiaan. Albumi on julkaistu vain vinyylinä, CD-painoksia ei ole saatavilla. Ajallisesti kokoelman sisältö pohjautuu yhtyeen kahteen ensimmäiseen studio-albumiin (Black Sabbath (1970) ja Paranoid (1970)). == Kappaleet == === A-puoli === #"Paranoid" - 2:45 #"Sleeping Village" - 3:50 #"Warning" - 10:30 #"Evil Woman (Don't Play Your Games with Me)" - 3:20 === B-puoli === #"Iron Man" - 5:47 #"The Wizard" - 4:22 #"Behind The Wall Of Sleep" - 3:40 #"N.I.B." - 5:58 *kaikki kappaleet säv. Iommi, Ward, Butler ja Osbourne paitsi A3 säv. Dunbar, Moorshead, Dmochowski ja Hickling ja A4 säv. Wagner, Weigand ja Weigand *joissain painoksissa kappalejaottelu voi olla erilainen (A2 ja A3 sekä B3 ja B4 yhtenä kappaleena) == Muusikot == *Ozzy Osbourne - laulu, huuliharppu *Tony Iommi - kitara *Geezer Butler - basso *Bill Ward - rummut == Julkaisuhistoria == *1970: Fontana, 6438 057, LP, GER *1975: WWA, WWA 100, LP, UK/EU, US *2011: WWA, WWA 100, LP, US, "Collectors limited edition, high quality, coloured vinyl" Luokka:Vuoden 1970 kokoelma- albumit Luokka:Black Sabbathin kokoelma-albumit
Isohiippasammal

Isohiippasammal (Pulvigera lyellii) on lehtisammallaji hiippasammalten heimossa (Orthotrichaceae). Sitä esiintyy maapallon pohjoispuoliskon lauhkealla vyöhykkeellä. Skandinaviassa lajia esiintyy eteläosassa hemiboreaalisella vyöhykkeellä. Suomen alueella isohiippasammal on hyvin harvinainen, se tunnetaan vain Ahvenanmaalta ja on luokiteltu äärimmäisen uhanalaiseksi. Isohiippasammal kasvaa jalopuumetsissä ja puistoissa lehtipuiden emäksisellä kaarnalla. Suomessa se on elänyt metsäsaarnella. Laji tuottaa itiöpesäkkeitä hyvin harvoin ja leviää itiöiden sijaan kasvullisesti itujyväsistä. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 === Viitteet === Luokka:Hiirensammalet (alaluokka)
Breguet Bre.690

Breguet Bre.690 oli toisessa maailmansodassa käytetty ranskalainen rynnäkköpommittaja. Koneen tyyppinumero 690 viittaa prototyyppimalliin, ensimmäinen tuotantomalli oli Bre.691.Chant 2008: s. 62 Sarjan päätyyppi oli Breguet Bre.693 AB2. Siinä oli kaksi ranskalaista 700 hevosvoiman tehoista Gnome-Rhône 14M Mars -tähtimoottoria. Samaa moottorityyppiä käytettiin myöhemmin sotasaalisvalmisteena saksalaisten Henschel Hs 129 -rynnäkköhävittäjässä.Chant 2008: s. 182-183 Jatkokehitys tuotti tyypin Bre.695, jossa oli yhdysvaltalaisvalmisteiset Pratt & Whitney SB4G Twin Junior -moottorit.http://www.historyofwar.org/articles/weapons_breguet_695.html Ne olivat Ranskassa valmistettuja kevyemmät ja tehokkaammat, mutta niiden suurempi läpimitta aiheutti enemmän ilmanvastusta, joten niillä varustetuilla koneilla oli aiempia malleja huonommat suoritusarvot. Ranskan antautuessa kesäkuussa 1940 mallia oli ehditty valmistaa vain 50 kappaletta.Chant 2008 s. 63 Koneen 693 AB.2 -alatyypin huippunopeus oli 475 km/h (695:lla 560 km/h), ja enimmäispommikuorma 400 kg. Puolustus- ja tulituen aseina maavoimia vastaan rynnäköitäessä oli neljä konekiväärejä, joista yksi oli taakse ylös ja toinen alaviistoon vapaasti ampuva. Eteenpäin ampuvana kiinteästi asennettuna aseena oli 20 mm tykki. Joissain malleissa käytettiin moottorisuojuksista kiinteästi taakse alaviistoon ampuvia konekiväärejä, yksi kummassakin. Saksa pakko-otti haltuunsa loput tämän tyypin lentokoneet marraskuussa 1942 ja antoi ne Italian kuninkaallisten ilmavoimien käyttöön harjoituskoneiksi. == Tekniset tiedot (693 AB.2) == ==Lähteet== *Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos: Amber Books, 1999 ISBN 978-951-23-5025-4 ===Viitteet=== ==Aiheesta muualla== *http://www.wwiivehicles.com/france/aircraft/bomber/breguet-690.asp *http://www.aviastar.org/air/france/breguet-690.php *http://www.rollmodels.net/ninbox/airplanes/48fmbrequet693/48fmbrequet693.php *http://www.century-of- flight.net/Aviation%20history/photo_albums/timeline/ww2/Breguet%20690%20Series.htm *http://www.avionslegendaires.net/breguet-br-693.php Luokka:Ranskalaiset pommikoneet Luokka:1930-luvun pommikoneet